મુંબઈ:આલિયા ભટ્ટની હાલમાં રીલિઝ થયેલી ફિલ્મ 'રાજી બોક્સ ઓફિસ પર ટંકશાળ પાડી રહી છે. ફિલ્મમાં આલિયાના અભિનયને વખાણવામાં આવી રહ્યો છે. આલિયાએ આ સફળતાનો લાભ લઇને પોતાની ફીમાં વધારો કર્યો હોવાની ચર્ચા થઇ રહી છે. આલિયાનું નામ બોલીવૂડની ટોચની અભિનેત્રીઓમાં સામેલ થઇ ગયું છે. લોકો તેને દીપિકા પદુકોણ સમાન કહીરહ્યા છે. કહેવાય છે કે દીપિકાની ગેરહાજરી આલિયાથી ફિલ્મમાં પુરી શકાય એ રીતે આલિયા તૈયાર થઇ ગઇ છે. તેથી જ તેને બોલીવૂડના માંધાતાઓ મોં માગી ફી આપવા રાજી થઇ ગયા છે. જોકે આલિયાએ પોતાની ફીમાં કેટલો વધારો કર્યો છે તે જાણવા મળ્યું નથી. કહેવાય છે કે આલિયા દીપિકા પદુકોણ પછીની વધુ ફી મેળવનારી અભિનેત્રી બની ગઇ છે. દીપિકાએ તેની છેલ્લી ફિલ્મ 'પદમાવત માટે રૃા. ૧૨ કરોડ વસૂલ્યા હોવાની વાત હતી.